Source: https://www.portalplus.si/3583/primer-rupnik/
Timestamp: 2020-06-06 21:07:31+00:00

Document:
Razveljavitev 74 let stare obsodbe domobranskega generala Leona Rupnika, ki je bil pred tem eden najbolj cenjenih brigadnih generalov jugoslovanske kraljeve vojske in oče t.i. Rupnikove obrambne linije na zahodni meji Kraljevine Jugoslavije, je dvignila ogromno prahu in ga bržkone še bo. Odzivi namreč prihajajo tudi iz tujine, zaradi Rupnikovega antisemitizma denimo iz Centra Simona Wiesenthala iz Izraela. A bolj kot to nas zanimajo notranjepolitične, predvsem pa pravne dimenzije na prvi pogled presenetljive odločitve Vrhovnega sodišča. Danes objavljamo mnenje, ki vsebinsko pojasnjuje razloge za takšno odločitev vrhovnih sodnikov v zadevi Rupnik, prihodnjič pa bomo ponudili tudi še kakšno drugo, bržkone nasprotno stališče. Portal+ je bil vedno vsebinsko odprt, mnenjsko pluralen medij in takšen bo tudi v prihodnje.
Ključne besede: Leon Rupnik domobranci 2. svetovna vojna okupacija vrhovno sodišče zakon o kazenskem postopku razveljavitev proces
Sintagma "narodni izdajalec" je neutemeljena, saj so slovenski totalitarni prokomunisti že pred aprilom 1941 začeli z organiziranim udarom zoper legitimno oblast in uveljavili totalno obsodbo ostalih z "izdajalci".
Aktualna ugodilna sodba o Leonu Rupniku je lahko izjemnega pomena ne le za stranko postopka, temveč za razklani slovenski narod in državo. Na sodbo je bilo pred dnevi opozorjeno s številnimi medijskimi objavami. Mnoge so odražale zelo odklonilno, čeprav neutemeljeno reakcijo v duhu nikoli pretrgane osemdesetletne totalitarno prokomunistično indoktrinirane rdeče niti, ki nosi s seboj psihopatogeni nukleus, jedro velikega razkola. Primer je reakcija medijsko vplivnega blogerja Hada 8. januarja 2019: " ... Toliko kletvic, kot mi jih sedaj pade na pamet, že dolgo ni bilo v mojih mislih ... "
In kako naprej? V prodemokratičnem delu slovenskega volilnega telesa se bo treba s patogenim nukleusom velikega razkola tega naroda in države soočiti. V jedru razkola biva brezvsebinska in neutemeljena indoktrinacijska sintagma "narodni izdajalci". Slovenski narod in državo bo treba deindoktrinirati , jedrno sintagmo "narodni izdajalci" pa ekstrahirati. Čas je že (2020).
1. Ugodilna sodba o Leonu Rupniku
Zadevna sodba I Ips 3425/2014 z dne 8. 10. 2019 je bila 6. januarja 2020 javno objavljena na spletenem portalu Vrhovnega sodišča Republike Slovenije (vir). V zadevi je Vrhovno sodišče Republike Slovenije ugodilo zahtevi za varstvo zakonitosti in razveljavilo izpodbijano pravnomočno sodbo Vojaškega sodišča IV. armade št. I Sod 117/46 z dne 30. 8. 1946 za obsojenega "L.R.". S tem se zadeva v tem obsegu vrne Okrožnemu sodišču v Ljubljani v novo sojenje. V isti kazenski zadevi je Vrhovno sodišče Republike Slovenije s sodbo I Ips 51/2006 že 1. oktobra 2007 ugodilo zahtevi za varstvo zakonitosti, ki jo je v korist dr. Gregorija Rožmana vložil ljubljanski škof in metropolit Alojzij Uran kot zakoniti zastopnik Nadškofije Ljubljana. Poleg izpodbijane pravnomočne sodbe zoper dr. Rožmana se je sodbo razveljavilo tudi v delu zoper dr. Miho Kreka.
Razveljavitvena sodba I Ips 3425/2014 z dne 8. 10. 2019 je bila izdana na podlagi vložene zahteve za varstvo zakonitosti, ki jo je vložil Aleksander Rupnik, vnuk pokojnega Leona Rupnika. Pot pokojnikovega vnuka s tem ni končana, in to ne le glede postopka novega sojenja. Že ob obisku avgusta 2013 je namreč na Inštitutu za sodno medicino dal svoj DNK (vir). To je za prizadetega potomca pomembno, ker akterji izvršitve protipravne obsodbe še danes ne razkrijejo lokacij posmrtnih ostankov te in drugih masovno pomorjenih nedolžnih oseb.
2. "Toliko kletvic, kot jim sedaj pade na pamet, že dolgo ni bilo v njihovih mislih"
Na sodbo je bilo pred dnevi opozorjeno z objavami v mnogih medijih. Sprožile so zelo odklonilno, a brezvsebinsko in neutemeljeno reakcijo v totalitarno prokomunistično indoktriniranem delu silovito razklanega slovenskega naroda in države. Primer je reakcija medijsko vplivnega Hada na njegovem blogu dne 8. januarja 2019: " ... Toliko kletvic, kot mi jih sedaj pade na pamet, že dolgo ni bilo v mojih mislih ... "
Indoktrinirana odklonilna reakcija je neutemeljena. V masovno hudodelskih okoliščinah hudo prizadeti Leon Rupnik je namreč nedolžna oseba. Domneva nedolžnosti se preliva tudi v korist drugih s strani slovenskih totalitarnih prokomunistov masovno hudo prizadetih oseb vsaj od aprila 1941 dalje (do ?). Kajti v masovnem hudodelstvu hudo prizadete slovenske osebe so nedolžne osebe. Nedolžne osebe. Brez tistega – "ampak", brez sodbe, brez jeze zoper te osebe. In kakopak brez – "kletvic". Kajti, "toliko kletvic, kot jim jih sedaj pade na pamet, že dolgo ni bilo v njihovih mislih".
3. Trije hudi problemi sodobnega procesa I Ips 3425/2014
V luči tega navedenega se navkljub (formalni) ugodilnosti aktualne sodbe ob vpogledu v njeno obrazložitev odstirajo hudi problemi tega sodobnega procesa. Generalna nastala problemska okoliščina aktualnega procesa je v tem, da so se s sicer (formalno) ugodilnim izrekom vzpostavile okoliščine, v katerih je učinkovito blokiran nadaljnji postopkovni nadzor nad morebitnimi nedopustnostmi tega vrhovnosodnega procesa, kar je rešljivo le izjemoma. (Formalna) ugodilnost vrhovnosodne odločbe namreč sama po sebi povzroči upad zahtevanega nivoja t.i. pravnega interesa prizadete stranke za uveljavljanje ugovorov zoper morebitne nepravilnosti vrhovnosodnega procesa po razpoložljivih sredstvih nadzora. Med slednjimi so pobuda in ustavna pritožba na Ustavno sodišče Republike Slovenije oziroma v nadaljevanju pritožba na Evropsko sodišče za človekove pravice.
Nastala generalna problemska okoliščina učinkovito blokira ugovore tako postopkovnega kot vsebinskega tipa. Ti ugovori so v pravosodni zadevi o Leonu Rupniku lahko v interesu ne le prizadete stranke postopka, temveč v luči problema persistirajoče indoktrinacije tudi v izjemnem interesu akutno razklanega slovenskega naroda in države. Osvetlimo primere eventuelnih hudih problemov procesa, ki so v izjemnem javnem interesu:
- problem konkretne zadeve, ki je neusahljivi vir ugovorov postopkovnega tipa, je problem udeležbe vrhovnih sodnikov Branka Masleše in Vesne Žalik;
- ob slednjem je specifičen problem blokada ugovorov v aktualni zadevi, vezanih na primarni proces (1946), npr. o nemožnosti obrambe, o prestrašenih zagovornikih in o izločitvi preiskovalcev tožilcev in sodnikov navkljub splošno znanemu dejstvu o sistemsko-strukturnih hudih kršitvah človekovih pravic.
- celovito gledano je posebej hud problem zadeve, ki je neusahljivi vir ugovorov vsebinskega tipa, blokada ugotavljanja dejanskega stanja.
4. Problem udeležbe vrhovnih sodnikov Branka Masleše in Vesne Žalik
Poglejmo prvi primeroma navedeni problem sodobnega procesa.
Iz sodbe izhaja, da se je v postopku ugovarjalo izločitev okoliščin v zadevi I Ips 3425/2014, ki vzbujajo dvom o nepristranskosti pri obravnavi in odločanju v predmetni zadevi, tako da se je predlagalo izločitev predsednika Vrhovnega sodišča Republike Slovenije Branka Masleše in vrhovne sodnice Vesne Žalik. S sklepom Su 1087/2014 z dne 11. 6. 2014 je bila zahteva za izločitev zavržena. Toda iz javno dostopne 4. točke obrazložitve sklepa Vrhovnega sodišča Republike Slovenije I Up 35/2015 z dne 25. 5. 2016 izhaja hud problem sklepa Su 1087/2014.
General Rupnik z mladimi domobranci.
Ta je v tem, da je bila v konkretni zadevi zahtevana "izločitev predsednika Vrhovnega sodišča in vrhovne sodnice iz odločanja [na kar je zahtevi za izločitev s sklepom z dne 11. 6. 2014] predsednik Vrhovnega sodišča zavrgel". In to skoraj 30 let od ustanovitve demokratične republike. Načeloma namreč v sodobni državi, "če je zahtevana izločitev predsednika vrhovnega sodišča, odloči o izločitvi občna seja tega sodišča" (cit. po 2. podpovedi 2. odstavka 42. člena Zakona o kazenskem postopku).
5. Notorično hude procesne okoliščine (1946)
Ob tem je specifičen problem blokada ugovorov v aktualnem procesu, vezanih na notorično hude okoliščine primarnega procesa (1946). Na primer blokada ugovorov o nemožnosti obrambe in prestrašenih zagovornikih, ali pa o izločitvi preiskovalcev, tožilcev in sodnikov, češ da so vsi nekdanji partizani, člani Komunistične partije, partizanski in partijski funkcionarji ter kot taki izrazito pristranski (smiselno prim. z 18. in 20. točko obrazložitve sodbe I Ips 3425/2014).
To lahko odseva hud indoktrinacijski problem aktualne zadeve (2019), saj "sodišče lahko dejstva, ki so splošno znana, ter dejstva, ki se domnevajo po naravi stvari ali po zakonu, upošteva, ne da bi jih posebej ugotavljalo" (cit. po jedru sodbe VSRS I Ips 79/2010).
Splošno znano dokazno dejstvo je namreč "dejstvo", da pretekla totalitarna komunistična država "ni delovala kot pravna država, in se v njej hudo kršijo človekove pravice" (cit. smiselno primerjaj s 3. uvodno izjavo Temeljne ustavne listine o samostojnosti in neodvisnosti Republike Slovenije). To dejstvo je razlog, da je v Ustavo Republike Slovenije - in s tem v katerokoli konkretno (sodno) oblastno zadevo v tej državi - vgrajen naslednji temeljni ustavni cilj in zgodovinsko poslanstvo:
– "v zgodovinsko poslanstvo slovenske ustave [je] vgrajen tudi njen temeljni cilj, preprečiti vsakršen poskus ponovne vzpostavitve totalitarnega sistema" (cit. primerjaj s 7. točko obrazložitve ustavne odločbe Up-301/96),
– [saj so bili] pripravljeni uveljavljati svojo oblast tudi z nasiljem, z zlorabami prava v kazenskih postopkih in s sistemskostrukturnim grobim kršenjem človekovih pravic" (cit. primerjaj s točko 17 obrazložitve ustavne odločbe U-I-109/10-11).
Leon Rupnik, SS general Erwin Rösener in škof Gregorij Rožman.
Neupoštevanje gornjih ugovorov v aktualnem procesu (2019) o nezmožnosti obrambe, o prestrašenih zagovornikih in o izločitvi preiskovalcev, tožilcev in sodnikov negira navedeno splošno znano in temeljno konstitutivno dejstvo sodobne države, to je Republike Slovenije, katerega v zadevi ni treba niti posebej dokazovati. To lahko odseva hud indoktrinacijski problem. In to skoraj 30 let od ustanovitve Republike Slovenije.
6. Resnica je v nacionalnem interesu
Celovito gledano je lahko posebej hud problem zadeve, ki je neusahljivi vir ugovorov vsebinskega tipa, blokada ugotavljanja dejanskega stanja, to je resnice. V predmetni vrhovnosodni zadevi je namreč v luči zakona izrecno izključeno uveljavljanje zmotne ali nepopolne ugotovitve dejanskega stanja (drugi odstavek 420. člena Zakona o kazenskem postopku). Vendar je takšna izključitev ugovorov dejanskega stanja vprašljiva. Vprašljiva je v luči specifičnih okoliščin nikoli pretrgane osemdesetletne totalitarno prokomunistično indoktrinirane rdeče niti, v luči okoliščin konkretne zadeve o Leonu Rupniku in v luči že osvetljenega dejstva, temeljnega cilja in zgodovinskega poslanstva države. To je posebej hud problem zadeve, ki v nacionalnem interesu sili v vložitev ustavne pobude zoper drugi odstavek 420. člena ZKP. Toda ta pot je s (formalno) ugodilnim izidom zadeve in ob neizločitvi okoliščin glede določenih vrhovnih sodnikov zablokirana.
V luči t.i. pravnega interesa za vložitev ustavne pobude je ugotovitev dejanskega stanja konkretne zadeve, ki odstira resnico o osemdesetletno sistemsko-strukturno poskrivanih okoliščinah masovnega zločina, v katerih so hudo prizadeli Leona Rupnika (in masovne druge), ne le v interesu prizadete stranke, temveč v interesu razklanega slovenskega naroda in države.
7. Izpodbitje sintagme "narodni izdajalci"
V srži jedra pravkar izpostavljenega problema resnice (dejanskega stanja) je poseben problem tako konkretnega procesa, kakor tudi razklanega slovenskega naroda in države. V srži je problem vezan na brezvsebinsko in neutemeljeno indoktrinacijsko obsodilno sintagmo "narodni izdajalci". Ta sintagma je nukleus, jedro velikega razkola tega naroda in države, ki potom rdeče niti totalitarne indoktrinacije penetrira svoj psihopatogeni nukleus iz pretekle države.
Sintagma je neutemeljeno podtaknjena, saj v jedru zamegljuje dejstvo obstoja tedanje veljavne države slovenskega naroda – to je kraljevine. Je neutemeljena, saj so slovenski totalitarni prokomunisti že pred aprilom 1941 začeli z organiziranim udarom zoper legitimno oblast in uveljavili totalno obsodbo ostalih z "izdajalci".
Leon Rupnik, civilni upravitelj Ljubljanske pokrajine, z zavezniki na bežigrajskem stadionu leta 1944.
Primer je poziv sredi marca 1941 vsem k protioblastni združitvi v odpor, proglasitvijo narodnih izdajalcev in pozivom k paktu s Sovjetsko zvezo: "[…] pozivamo vse poštene in rodoljubne elemente, da se združijo z nami proti tej protiljudski vladi in njeni izdajalski zunanji politiki […] proti peščici izdajalcev […] Združite se in nudite odpor izdajalskim oblastnikom […] če se sklene: pakt o medsebojni pomoči s Sovjetsko zvezo, če poženemo to izdajalsko vlado […]." (cit. po Proglasu CK KPJ, ki ga je KPS Novo mesto ciklostirala 17. marca 1941).
Nadaljnji primer je vsaj do "22. junija". Zelo strnjeno lahko podtaknjeno neutemeljenost indoktrinacijske sintagme "narodni izdajalci" osvetljuje naslednja, v javnosti desetletja strogo cenzurirana vsebina Poročila z žigom "dr. Miha Krek podpredsednik ministarskog saveta i ministar gradjevina" iz začetka 1942 (cit. v nadaljevanju po arh. enoti v: SI AS 1660 Izidor Cankar):
"[…] OF vodita Kidrič mlajši in Lovro Kuhar. Kidrič dobiva navodila za delo direktno iz Berlina od nemških komunistov, ki imajo načrt, ustanoviti Srednjeevropsko unijo socialističnih republik, v kateri naj bi bila tudi Slovenija v avstrijski komunistični republiki pod nemškim vodstvom. ( Glavni tajnik Italijanske komunistične stranke, Musolin pa je 24. X. 1941 izjavil, da bo Slovenija pripadla Italijanski sovjetski federaciji.) OF z grožnjami izsiljuje denar od trgovcev in tako nabira velike vsote. Ob prevratu nameravajo pobiti vse duhovnike in vse vidnejše katoliške ljudi, ki se zdaj bore proti njim. Umore izvršujejo 'španci', komunisti, ki so se borili z rdečimi v Španiji, bili nato v koncentracijskem taborišču v Franciji, kjer so jih dobili Nemci, ki so jih dali v Umschulungskurse za gestapovce in so res kot gestapovci prišli 6. aprila z Nemci na Štajersko in Gorenjsko, kjer so neusmiljeno postopali s slovensko duhovščino in drugo inteligenco, jo mučili in Nemcem pomagali pri preseljevanju. Prav tako so takrat komunisti na Štajerskem in Gorenjskem sodelovali z gestapovci. Položaj pa se je spremenil po 22. juniju. Mnogi komunisti, (gestapovci) so takrat pobegnili iz Gorenjske in Štajerske v Ljubljansko pokrajino in so sedaj tu srž partizanov in zverinsko ubijajo poštene slovenske ljudi."
Ob navedenem je morebitna nadaljnja indoktrinacijska dilema zoper veljavnost pozicij kraljevine tudi neutemeljena. Da so pozicije tedanje države (pretežnega dela) slovenskega naroda, to je kraljevine, od aprila 1941 dalje navkljub okupaciji še naprej mednarodnopravno veljavne, in le-ta ni prenehala, primeroma osvetli že vpogled v mirovne pogodbe, ki odpravljajo pozicije okupacije za nazaj vse do 1. 1. 1938. Na primer 1. poved 1. člena Treaty of Peace with Italy, Pariz, 10. februar 1948 (cit. v nadaljevanju po United Nations treaty Series, Vol. 49, p. 128):
"The frontiers of Italy shall […] be those which existed on January 1, 1938."
Mnenje avtorja ne odraža nujno stališč uredništva. Podpisi pod fotografijami so delo uredništva.
APMMB2 / 15. 01. 2020 04:11:39
Je Rupnik kriv, ali ne?
Takoj lahko postavimo podobno vprašanje: ali je Kardelj kriv, ali ni?
Odgovra na ta dva vprašanja kažeta, kako zapletena je situacaija.
Najprej je potrebno priznati nesporno dejstvo: V Sloveniji je med vojno potekala boljševistična revolucija.
Je bila legalna? Je bila legitimna?
Potem pa še dodatno dejstvo: Slovenija je bila okupirana. Okupator je dolžan na okupiranem ozemlju zagotavljati red po mednarodnem pravu.
Prav o tem se ne govori in je kot pravna podlaga obveza popolnoma prezrta.
Pa še to: okupator vzpostavi na okupiranem ozemlju svoj pravni red. Je obvezen za okupirano prebivalstvo?
Ko upoštevamo takšno pravno stanje v okupirani Sloveniji, potem lahko obkjektivneje sodimo o takratnem času.
Tukaj je potrebno ugotoviti, da zgodovina Sloveije od Čebin dalje ni zgodovina, temveč bolj ali manj posrečen približek glorifikacije revolucije , ali po domače, gre za ponaredek.
Večkrat je omenjeno, poudarjeno, zahtevano, da Slovenija mora dobiti realno zgodovino, vsaj za obdobje od Čebin pa do danes.
Narod brez zgodovine je narod brez korenin in vemo, kaj pomeni biti brez korenin.
Ni potrebno na dolgo in široko pojasnejevati, kako škodljiv je razkol med Slovenci. Poglejmo si samo, kako zaostajamo za drugimi državami. Zaostajamo samo zato, ker smo razcepljeni. Vsi tisti, ki menite, da je potrebno gledati v prihodnost imate samo delno prav. Brez pojasnjene in razčiščene preteklosti, ni mogoč pogled v prihodnost!!!!
Ko Rupnika spustimo skozi vse pravne mline, ne bo postal heroj. Bo pa bistveno manjši hudodelec, kot ga prikazuje aktualna zgodovina.
Takšno je pač pravo. Vsakega , še tako hudega prestopnika je potrebno pošteno soditi, se pravi oceniti vse okoljnosti, ki so ga privedle do dejanj, ki jih je storil in potem izdati sodbo.
Ali so Rupnika tako sodili?
In s tem si je revolucionarno sodstvo takratnega čsa samo spodneslo verodostojnost. Tožilci in sodniki so krivi, da bo sodba zoper Rupnika dokončno razveljavljena.
Vsi, ki se zgražate nad Rupnikom, se morate najpej spraviti nad revolucionarno sodstvo, tožilce in sodnke in obračunati z njimi.
Tega niste sposobni narediti, zato imamo še danes revolucionarno sodstvo v Sloveniji. Prav tukaj pa je potrebno iskati vzrok, zakaj slovensko sodstvo ne vliva zaupanja in je med najslabšimi v Evropi.
Ali bo moral Rupnik narediti red v pravosodju?
jaz / 15. 01. 2020 06:50:34
Glede na enopartijsko dialektiko stvar razumem takole: Masleša je Rupnika "spustil skozi" le zato, da bo dodobra nazaj razgrel politično in narodno razklanost. To razklanost bo kurila in podpihovala armada 571-ih novinarjev. Vse poteze so vnaprej planirane od "šahista" katerega ocena je, da je treba to ničevo politično opcijo, (ki so jo sami ustvarili), (ustvaril) zamenjati. Seveda je pa treba vnaprej, (po ustaljeni dialektični formuli) zagotoviti zmago na naslednjih volitvah. Vsekakor pa je treba vedeti in ozavestiti da so Internacionalisti že po sami naravi in po nazivu ki sem ga pravkar navedel, narodni izdajalci. Narod- nacija- nacionalisti....Internacionalisti...vse nacije pod eno streho, nacija ena čez in čez, ki zbriše vse narode v svojem bistvu. Pravilno bi se reklo Eksternonacionalisti ali nekaj takega. Vsekakor mislim, da imajo žogo v roki še vedno Levičarji..(se ve kdo), in da glede na potek raznih zunanjih dogodkov mislijo v tem preseku zgodovine utrjevati laž in ne resnico.
RESNICA BOLI / 15. 01. 2020 07:57:19
Treba je dodati k APMMB2 ŠE nekaj resnic, ki jih komunisti nočejo slišati.
1. po kapitulaciji jugoslovanske kraljeve vojske je Rupnika nemška vojska zaprla-priprla
2.septembra 1941 so na Rupnika streljali pripadniki VOS in ga lažje ranili
3. italijanska okupacija ga je kot častnika bivše vojske internirala v taborišče Gonars
4. junija leta 1942 je postal župan Ljubljane v italijanski okupacijski coni
5.) Jugoslovanska vlada Londonu mu je odvzela čin generala
6. Po kapitulaciji Italije je Rupnik ostal ljubljanski župan tudi pod nemško okupacijo
7. Nemškemu komandantu generalu Roesenerju je moral Rupnik posredovati vsak svoj javni govor in Roesener je določil kako bo Rupnik oblečen, v uniformi ali civilu
8. Ko se je Rupnik razglasil za komandanta domobrancev, mu je Roesener ta naziv po nekaj dneh odvzel.
9. Rupnik je bil žalostna kreatura, ki je kot župan moral služiti trenutni oblasti, kot je to tudi danes v KOMI SLO
10. V vsaki vojni se morata boriti dva nasprotnika, eden vedno zmaga, če ni premirja
11. veličina zmagovalcev se meri po končani vojni in tu imajo komunisti žal zelo krvave roke, saj so po končani vojni izvedli nad lastnim civilnim narodom genocid in to jih še vedno hudo peče
jaz / 15. 01. 2020 09:15:22
@Thomas, lepo si povedal, le da je ta tvoj komentar prekratek. Kar je v tem primeru isto kot zavajanje. A komunisti niso takrat in že prej bili narodni izdajalci, in so delali po nareku Stalina- ruskega okupatorja? in ali niso bila, (arhivsko dokazano) Kardeljeva povelja koga je treba čistiti zločinska? Smemo dvomiti, da bi bilo glede ubijanja zaradi dosega komunističnih ciljev kaj drugače kot v Rusiji? In ali ni Tito naredil isto kot Rupnik, le da par let pozneje...uprl Stalinovi diktaturi? sicer morda le zato, da je reševal lastno rit...
dob / 15. 01. 2020 10:27:55
Leta 1991 nas ni razorožil Rupnik, ampak kučan.
Thomas / 15. 01. 2020 08:48:50
Bom postavil hipotetično situacijo, ki pa bi bila lahko povsem realna in se odvila na način, kot ga bom opisal v nadaljevanju. Ko se je 26.6.1991 umirjala množica na Ljubljanskih trgih po pijanskem slavljenju nastanka nove samostojne Slovenije so čez mejni prehod v Metliki in iz vojašnice na Vrhniki prišli oklepni konvoji Jugoslovanske armade. Pijani slavilci neodvisnosti še domov niso prišli, ko smo teritorialci od strahu posračkani morali brez boja spremljati vožnjo oklepne kolone (v našem primeru Vrhniške enote, ki je šla proti Brniku), ki se je pomikala mimo naših položajev. Torej govorimo o zgodnjem jutru 27.6.1991, ko se je začela vojna akcija Jugoslovanske armade. V tem trenutku teritorialci nismo imeli povelja, da se lahko branimo z ognjem, zato smo morali mirno opazovati to vožnjo YU armade. Povelje, da se lahko teritorialna obramba brani z ognjem je s strani predsedstva republike Slovenije prišlo če me spomin ne vara nekje okoli 11 ure dopoldan dne 27.6.1991.
Zdaj si pa predstavljajte, da bi takratno predsedstvo odločilo, da se enote TO ne bodo branile, temveč izda povelje o predaji orožja Jugoslovanski armadi. Sami pa bi šli pozdravit predstavnike YU armade in jim zaželeli dobrodošlico in izrazili svojo pokoro in podrejenost ustavi SFRJ in ukazom YU armade. Popolnoma realen scenarij. Ki se je v naši zgodovini že odvil in sicer ob prihodu Italijanskega okupatorja junija 1941 in kasneje po kapitulaciji Italije izkaz pokorščine in lojalnosti in poveličevanju Nemškega velikega rajha ob zasedbi Ljubljane 1943. Naslednja faza pa bi bil ukaz o sodelovanju enot TO-ja z Jugoslovansko armado in svečana prisega na Plečnikovem štadionu!
Torej bi v tem primeru bili člani predsedstva na čelu z g. Milanom Kučanom "nedolžne osebe". Torej v masovno hudodelskih okoliščinah je hudo prizadeti Milan Kučan nedolžna oseba...…
Tu se lahko zgodba mirno konča.
Slikica govori zase, če pa kdo želi še dodaten dokaz kaj je kolaboracija in izdajstvo pa seveda lahko pogleda oba filmčka iz protikomunističnega zborovanja v Ljubljani junija 1944, kjer je med govorci tudi general Rupnik.
Izdajalci in kolaboranti so največji izmeček naroda. Ljudje, ki so sposobni za svoje interese ubijati, izdajati in mučiti lastne brate. Kot je zapisal Italijanski general Vittorio Ruggero jeseni 1942. dejal Rožmanu: »Nisem Slovenec, a tako gledam na Slovence in njihov boj: MVAC nam Italijanom mnogo pomaga… a med vami Slovenci ustvarja takšno sovraštvo, da ga petdeset let ne boste mogli odpraviti.
Prepričan pa sem, da tudi sama razsodba vrhovnega sodišča je bila ta pika na i, ki bo sprožila upravičen gnev in upor zdravorazumskih državljanov, ker pravo samo po sebi uvaja red. V tem primeru pa vnaša nered in nerazumevanje, da razveljavlja obsodbo nekoga, ki je bil vojni zločinec. Vojni zločini pa ne zastarajo.
Dobro je, da je gnev zdravorazumskih državljanov enormen. Kar pomeni, da bo ta sodba imela za posledico spremembe. Ljudje ne bodo več tiho!
jaz / 15. 01. 2020 16:29:44
Dragi Thomas. S tem zadnjim komentarjem si me pa res razveselil...praviš, kakšna razlika med ukazom Trumpa in ukazom Kardelja? Nikakršna. In bi torej zato morali srčno predani levičarji (glede na to, da so jih polna usta kritike Trumpa), Tako srčno označiti za morilca Kardelja. A ga?
aladar / 15. 01. 2020 09:30:09
Narod razdelis in potem vladas. Lazje je tako, zaceti na ta nacin. Z poseki kot so ustrahovanje, pritiski, sodbe, izrecene kazni in nepredvidljiva prihodnost vsakega posameznika, za tiste druge iz ne ta prave polovice se posebej. Do neke mere se to se vedno izvaja...Rdeca masinerija prinas je bila dobro organizirana in indoktrinirana z idejami rdecih. Bili so casi, ko je bilo vse dovoljeno in, ce si bil na ta pravi strani, zate ni bilo sodbe...Po koncani vojni pa, ko je nemogoce postalo mozno
in so trupla idealistov obeh strani, razpadala kdo ve v kateri grabi ali jami, je zavladala skupina multipraktikov, katere idejno vodilo je bilo, ostati na oblasti za vsako ceno...Ce je Rupnik narodni izdajalec, kako potem okvalificirati Kardelja, Macka,Planincevo, Kidrica, Ribicica...in se mnoge druge, ki so se znesli nad narodom v trenutkih slasti in omame vladanja...Tudi ti primerki so si zasluzili stati pred vodom, ali?
Masleza je poglavje zase, ze leta prisoten v krogih, kjer se kroji in deli pravica. Prihaja z ta one rdece strani, katere ni nikoli skrival in, ki je sistemsko zabetonirana, tu na soncni strani Alp!
Razdeli in vladaj, tudi on to razveljavitev tako razume...
Thomas / 15. 01. 2020 11:52:50
ne morem spregledat tvoje provokacije. Način tvojega razmišljanja je popolnoma sprevržen. Morda celo v nekem smislu zloben. Ker verjamem, da je težko podatki kakršenkoli zdravorazumski nasprotni komentar na moj post, ki več kot jasno in predvsem vsem razumljivo razjasni tragedijo samega akta izdaje in kolaboracije z okupatorjem. In tudi spoštovani g. Jaz je bistvo vsega. Takratna Jugoslavija in z njo Slovenija v letu 1941 točneje junija 1941 je bila okupirana. Okupirana s strani brutalnega okupatorja. V enem delu Nemške Armade in nacistov na drugem delu Italijanskih fašistov in na tretjem delu Madžarski nacistični režim in v malem četrtem delu NDH. Medtem ko se je etablirana oblast priklonilo v vseh teh primerih okupatorju, ki je imel jasen cilj iztrebljanja Slovencev, se je del naroda temu uprl. V čisto preživetvenem nagonu. Kaj pa pomeni, tvoja trditev, da je Rupnik storil isto kot Tito, ki se je uprl Stalinu? Rupnik se ni uprl Stalinu. Rupnik se je priklonil Adolfu in bil več kot odličen izvajalec pompina generalu Rösenerju. Ali kot je danes modno to prikazati v prispodobi. General Rupnik pač ni želel izstopiti iz svoje cone udobja. Na tisoče žrtev gorja te izdaje in predvsem njih potomci so lahko samo še zgroženi, nad dejstvom, da živijo v državi kjer je izdajstvo, kolaboracija in pobijanje svojih bratov vrednota in ne vojni zločin!
jaz / 15. 01. 2020 13:59:58
Thomas, že v prvem stavku sem pritrdil tvojemu komentarju, preberi še enkrat. Ampak za dejansko stanje je nujno povezati še druge elemente nekega zgodovinskega trenutka. Se strinjam z teboj da je bratomornost ena največjih tragedij že od Kajna in Abela naprej. Celo zgodovino torej. Ampak kdo je pobiel nekajsto Slovencev preden so se formirale vaške straže? Kdo ima v svoji "ustavi" po Marxu in njegovem Kapital-u predpisano likvidacijo nasprotnikov? In je to vestno tudi počel. In če je Bil Rupnik vojni zločinec, je bil še prej verjetno Kardelj in še kdo. Pa je malodane narodni junak. In ne si misliti da so romanja v Dražgoše iz ljubezni do naroda. So samo tlakovanja politični moči.
Pelikan / 15. 01. 2020 15:48:34
Kardelju se lahko zahvališ za to, da so naši poglavarji sploh imeli kaj pokloniti neoimperialistom.
Nzugu Hoffman / 15. 01. 2020 21:47:29
Vedno znova me preseneča neznosna lahkost označevanja vsakršne kolaboracije kot izdajstva in najbolj zavržnega možnega dejanja. Če nas jutri okupira tehnološko superiorna sila, Marsovci na primer, in reče, to je zdaj Mars, za vsakega ubitega Marsovca ustrelimo 1.000 vaših, če date mir, vam pa pustimo, da imate še naprej svojo policijo, zdravstvo, šolstvo in Mercator, a ne bi bilo modro in moralno, da Šarec sprejme ponudbo in "kolaborira", ker alternativa je kaos in marsovski teror. Poleg tega je taka vrsta kolaboracije običajno itak strateška, proti lastni volji, navidez kolaboriramo in hvalimo Marsovce, ker s tem preprečimo nepotrebne žrtve, v srcu pa še vedno upamo na boljše čase. Kako je to izdajstvo in zavržno, atentati na Marsovce, ki imajo za posledico na tisoče ustreljenih talcev so pa herojstvo?
amelie / 16. 01. 2020 01:53:18
Thomas .. "Tovrstne sodbe, vključno z razveljavitvijo sodbe škofu Rožmanu, vnašajo v te kraje še dodaten razkol" ..
Razkol je že tako in tako prisoten, v vsej svoji tragiki časa ki ga živimo.
Komur to še ni jasno, naj ponovno prebere ta uvoden prispevek.
Ali pa novo knjigo J. Možine Slovenski RAZKOL, ki je sicer trenutno pošla in čaka na ponatis.
sly / 15. 01. 2020 04:47:11
Nič. Rehabilitirati domobrance in obsoditi partizane.
Lepa slikca, govori sama zase. Komentar v nobenem primeru ni potreben.
Portalu plus pa; pregrevanje ozračja v zvezi 2WW in dogodkov po njej ne koristi nikomur. Tudi vam ne. Gre za paradoksalno situacijo, ko želite pluralnost, bere pa vas več ali manj ena politična opcija. Gre za mojo, sicer pavšalnk oceno, glede na komentatorje.
ren / 15. 01. 2020 09:54:20
"...ker akterji izvršitve protipravne obsodbe še danes ne razkrijejo lokacij posmrtnih ostankov..."
Lokacija Rupnikovega "groba" je znana že nekaj let. Predvidena je bila tudi ekshumacija. Hmmm, zelo občutljiva zadeva... Najbrž bo treba še počakati...
Pelikan / 15. 01. 2020 11:09:06
Politika je vojna z drugimi sredstvi.
1. primer Rupnik bo šel v ponovno sodno obravnavo, kjer bo za vojne zločine še enkrat obsojen
2. primer Rupnik bo legitimiziral naše sedanje kolaboracioniste
3. ne eno, ne drugo, političnim manipulantom se je že povsem zmešalo
ren / 15. 01. 2020 11:23:48
"1. primer Rupnik bo šel v ponovno sodno obravnavo, kjer bo za vojne zločine še enkrat obsojen."
Ja, morda res. Kot protiutež neobsojenosti komunističnih zločinov proti človeštvu. Kajti, pri nas imamo zločine, zločincev pa ne, je rekel Tine Hribar. Niti eden ni bil obsojen! Niti eden!!!
Brane / 15. 01. 2020 11:32:52
Smešno je, da hoče avtor z neko pravno telovadbo, verjetno bolj sam sebi osmisliti takratno dogajanje, opozarja pa tudi na številne pravne krivice, storjene pod komunističnim režimom (a ni to glavno vodilo tot. režimov?).
Takratni visoki funkcionarji okupatorjev, so bili upravičeno obsojeni na smrt in dolge zaporne kazni, ne glede na režim, ki je teroriziral drugače misleče.
Še danes v državah, kjer vlada tot. režim, “izdajalce naroda” čaka eksekucija.
Pelikan / 15. 01. 2020 11:43:55
Ma, nehajte že s temi domobranci in komunisti. Že skoraj 30 let živimo v “samostojni državi”! Ali vam zares ni jasno, da smo vsi zmanipulirani in žrtve novih kolaboracionistov (desnih in levosredinskih), ki se klanjajo in udinjajo neoimperialistom - neokolonialistom - multinacionalkam?
Thomas / 15. 01. 2020 15:08:36
največja in najmočnejša svetovna "demokratična zveza držav" temelji svoje delovanje in ščitenje interesov na izvensodnih pobojih. Že krepko od 50 let naprej, ko so ravno na tem področju, kjer je danes napeto vrgli demokratično izvoljenega predsednika Mohameda Mosadeka. Ne bom našteval vse uspehe te tako opevane demokrtično uvljavljene volje za vsiljavanje lastnih interesov. Kar želim povedat je, da celotna svetovna "demokratična" ureditev danes ne temelji na mednarodnem pravu, temveč na izvensodnih pobojih, ki jih izvajajo demokratično izvoljeni samodržci. Zadnji vojni zločinci so bili pod dežnikom mednarodne skupnosti še nekako sprocesirani s področja bivše Jugoslavije. Tu se pa stvari končajo in danes si obsojen, ciljan in usmčen z eno potezo joysticka. Na srečo še velja standard vojnih zločinov in zločincev v drugi svetovni vojni, ki ločijo dobro od slabega. Ne znam si predstavljat, kako bi lahko vrhovno sodišče RS razveljavilo napr. Nürneberške procese? Ali vprašanje kako to, da nikoli niso bili procesirani zavezniški odločevalci niti njihovi rablji, ki so v delovnih povojnih taboriščih izstradali na stotisoče nemških vojnih ujetnikov. Ne govorim o Rusih. Govorim o zahodnih zaveznikih. Torej na teh poljih smrti, je sedaj ne glede na vse najbolj pomembno dejstvo, da je vojni zločinec vsak, ki se je imel jajca in se šel fajtat leta 1941 in naprej proti švabom in Italijanom? Tovrstne sodbe, vključno z razveljavitvijo sodbe škofu Rožmanu vnašajo v te kraje še dodaten razkol. In verjemi, da bo prihodnje leto na Dražgošah še več tisoč ljudi (če si bil pozoron noben medij ni upal podati niti približne ocene št. udeležencov).
Živimo v svetu, ki se ni popolnoma nič spremenil ne glede na "visoke standarde" mednarodnega prava. Svet ki še danes temelji na pravici močnejšega do izvensodnih pobojev. Kakšna je razlika med ukazom, ki ga je napisal Kardelj in ukazom, ki ga je napisal Trump???????
Ratio / 15. 01. 2020 15:39:22
Kaj ko bi najprej prebrali odločitev sodišča. Če bi, potem bi ugotovili, da sodba vrača zadevo na prvo stopnjo. Ne pomeni pa, da je s tem sodba končana ali da je kdorkoli rehabilitiran. Vsem vsebinskim zahtevam in trditvam, ki jih navaja pritožnik (Ljubljanska nadškofija) sodišče oporeka. Kar pomeni, veliko dima in malo ognja.
ren / 15. 01. 2020 16:08:55
"...ki so v delovnih povojnih taboriščih izstradali na stotisoče nemških vojnih ujetnikov. "
A mi ti znaš povedati, kje so grobovi teh stotisočev izstradanih nemških vojnih ujetnikov? Namreč, v Nemčiji ni "skrivnih" grobov.
Thomas / 16. 01. 2020 09:21:30
danes sem videl šele tvoj odgovor. Tako da ti odgovarjam z zamudo :). Pričakoval sem, da boš pomislil, kakšna je razlika med ukazom Kardelja in ukazom Trumpa. Pa si namesto razmisleka takoj lopnil po Kardelju in ga označil morilca in v to primerjavo povlekel "levičarje", ki naj bi ves čas kritizirali Trumpa. Pa poglejva tole malo drugače. Nisem zasledil nobenega, absolutno nobenega mnenjskega voditelja, ali moralne avtoritete v zahodni kulturni hemisferi, še manj kakšnega tožilca mednarodnega sodišča za človekove pravice, ali na koncu koncev državnika v celotni zahodni hemisferi, ki bi kakorkoli obsodil izvensodni uboj in še manj obsodbo ukazodajalca. Zatorej so izvensodni poboji očitno ne samo moralno nesporni v naši kulturi temveč celo zaželjeni kot pomemben del uveljavljanja reda in mednarodnega prava. Zatorej če je Trumpu to dovoljeno in je celo zaželjeno, zakaj torej to ni dovoljeno Kardelju? Oba sta zmagovalca. Še rahla prednost je na Kardeljevi strani, da je ukaz spisal v času trajanja druge svetovne vojne. Trump pa je ubil vodilnega generala tuje države, s katero ZDA niso v vojni na območju tretje države. Pa bom tole takole zasolil. Glede na to, da nihče s strani konservativcev ni obsodil dejanja Trumpa, pomeni, da podpirajo izvensodne poboje. V tem duhu je potem seveda še toliko bolj očitna ideološka ločnica ko se nekaterim posameznikom oz. celotnim političnim skupinam celo narodom očita nekaj, kar se drugim ne očita oz. celo šteje za dobro.
Zdaj ali so bili potem ti vojaki pokopani v skupne grobnice ali poimensko nevem, oz. mi ni poznano. Bili pa so izstradani in pomrli so zaradi bolezni, ki so bile posledica podhranjenosti. Sam vir pa bom morda še najbolje našel v knjigi Podivjana celina.
Peter Simončič / 15. 01. 2020 07:58:51
Alex Kénel / 17. 01. 2020 05:01:57
Miro Germ / 18. 01. 2020 11:23:19
Glede na postavljeno vprašanje o izvensodnih pobojih zaveznikov po II. svetovni vojni.
O tem piše poleg drugih John Wear "Germany's War, The Origins, Aftermath and Atrocities of World War II" na https://www.unz.com/book/john_wear__germanys-war/.
Introduction • War Is Hell
Part I • The Allied Conspiracy to Originate World War II
Chapter One • The Chief Culprit: Josef Stalin & The USSR
Chapter Two • Franklin D. Roosevelt and America’s Second Crusade
Chapter Three • The Forced War: How WWII Was Originated
Chapter Four • The Allied Conspiracy to Instigate & Prolong WWII
Part II • Allied Postwar Crimes Against Germans
Chapter Six • The German Expellees
Chapter Seven • History’s Most Terrifying Peace
Part III • Actual and Alleged German Atrocities of World War II
Chapter Eight • The Alleged Genocide of European Jewry
Chapter Nine • Crimes Committed in German Concentration Camps
Epilogue • Creation of the Modern World
Ogledov: 6.388
Ogledov: 4.149
Ogledov: 3.516
Ogledov: 2.117
Ogledov: 2.162
Ogledov: 6.055

References: sodišče 
 sodišče 
 sodišče 
 sodišče 
 sodišče 
 sodišče 
 sodišče